Luister in 3 minute: Drie dinge wat die ekonomie kan regrukFoto: Pixabay.com Statistiek Suid-Afrika het verlede week skokkende syfers oor die land se ekonomiese groeisyfer aangekondig. Die kredietgraderingsagentskap Moody’s het in die lig van dié swak BBP-syfers in ŉ navorsingsnota aangedui dat hulle hul groeiverwagting vir die land se ekonomie in 2019 van 1,6% na 1% aangepas het. Sakeliga meen dit is nou tyd dat pres. Cyril Ramaphosa se nuwe daeraad tasbare voordele vir sakeondernemings begin lewer. Die organisasie glo dit moet die opskorting van skadelike beleide, wetgewing en debatte behels en nie net nuwe ministers, nuwe kommissies of ŉ nuwe staatsdepartement nie. Gerhard van Onselen van Sakeliga neem hierdie week se sakekwessies onder die loep.